पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर । डॉ. एसएन मेडिकल कॉलेज के रेजिडेंट डॉक्टरों ने बुधवार दोपहर बाद अपनी दो दिन से चल रही हड़ताल वापस ले ली। इससे पहले हड़ताली रेजिडेंट डॉक्टरों की कॉलेज प्रबंधन व पुलिस अधिकारियों से करीब पांच घंटे तक वार्ता का दौर चलता रहा।
मेडिकल कॉलेज के प्रवक्ता डॉ. अफजल हाकिम ने बताया कि रेजिडेंट डॉक्टरों की मांग पर विभाग के प्रमुख शासन सचिव के निर्देश दिए हैं कि सभी सरकारी अस्पतालों के चिकित्साकर्मियों की सुरक्षा के लिए संभागीय आयुक्त व कॉलेज प्राचार्य मिलकर एक्शन प्लान बनाएंगे।
इसके लिए जोधपुर कलेक्टर ने प्रमुख शासन सचिव की ओर से निर्देश जारी किए। तब कहीं जाकर हड़ताली रेजिडेंट डॉक्टर माने। इसके अलावा वर्तमान सुरक्षा व्यवस्था की समीक्षा होगी।वार्ता में तय किया गया कि नई व्यवस्थाएं लागू होने तक सभी ट्रोमा व इमरजेंसी में 24 घंटे एक पुलिस कांस्टेबल मौजूद रहेगा। .
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn